Subject: Tubakaseaduse § 104 hindamistasu arvestus – tooteseeria vs üksiktoode (Oliva näide)
From: "Sandra Seil" <[email-masked]>
To: "Info - SOM" <[email-masked]>
Date: Mon, 15 Dec 2025 12:29:09 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Austatud Sotsiaalministeeriumi esindajad,

Oleme Terviseametiga suhelnud seoses Oliva sigarite müügimahtude teadete 
hindamistasuga. Terviseameti selgituse kohaselt arvestatakse hindamistasu 
kehtiva seaduse alusel iga EU-CEG-s registreeritud toote (toote ID / SKU) 
kohta eraldi.

Sooviksime ministeeriumi seisukohta järgmise praktilise olukorra osas:

Mitmed Oliva sigarid kuuluvad samasse tooteseeriasse (nt Serie O, Serie V) 
ning kasutavad identset tubakasegu. Erinevused seisnevad üksnes sigari 
mõõtudes (vitola). Praktikas on need EU-CEG-s siiski eraldi toote ID-dena 
registreeritud ning sellest tulenevalt rakendub hindamistasu iga SKU kohta 
eraldi.

Palume ministeeriumi hinnangut:

*
kas kehtiva tubakaseaduse § 104 sõnastus välistab võimaluse käsitleda 
selliseid tooteid hindamistasu arvestamisel tooteseeria põhiselt, või

*
kas tegemist on valdkonnaga, kus kehtiv regulatsioon ei jäta rakendamisel 
paindlikkust ning mille muutmine eeldaks selgesõnalist seadusemuudatust.

Soovime mõista, kas tegemist on:

*
üheselt seadusest tuleneva kohustusega arvestada tasu iga toote ID kohta, 
või

*
küsimusega, mis võiks olla asjakohane edaspidises seaduse täpsustamises või 
muutmises, arvestades sigarite tootmise ja registreerimise eripära.

Kõike Head,
Sandra Seil
Rasa Trading Company AS
Veinid · Viskid · Sigarid · Teed
cha.ee | rasatrading.ee | +372 513 2123